
Регистриран като Администратор на лични данни

ДО

ОБЩИНСКИ СЪВЕТ                               
БУРГАС

Изх. № И-919 / 05.06.2026 г.
ДОКЛАДНА ЗАПИСКА
от проф. д-р Христо Стоянов Бозов,  
управител на  „Комплексен онкологичен център-Бургас" ЕООД
ОТНОСНО: Закупуване на камера-глава за лапароскопска кула за  

                  Клиника  по онкогинекология към „КОЦ–Бургас” ЕООД
УВАЖАЕМИ ОБЩИНСКИ СЪВЕТНИЦИ,

        Във връзка с необходимостта от разширяване на възможностите за съвременно оперативно лечение на пациентите в „КОЦ-Бургас” ЕООД предлагам да бъде закупена камера-глава за хистероскопска хирургия и надграждане на наличната лапароскопска кула.

         Лечебното заведение разполага със съвременна ендоскопска апаратура, която позволява чрез сравнително ограничена инвестиция на бъде надградена и адаптирана за пълноценна хистероскопска хирургия. По този начин ще се осигури възможност да диагностика и лечение на редица гинекологични заболявания чрез минимално инвазивни методи като отстраняване на ендометриални полипи, субмукозни миомни възли, вътрематочни сраствания, маточни септуми и други патологични състояния.

            Предлаганото решение е икономически обосновано, тъй като позволява използването на вече наличната лапароскопска кула и значително намалява разходите. Закупуването само на липсващата камера-глава и свързаните компоненти представлява многократно по-ниска инвестиция в сравнение с придобиването на изцяло нова хистероскопска кула. Нейното закупуване ще доведе до:
· Повишаване качеството на медицинските услуги;
· Разширяване обхвата на съвременната миниинвазивна хирургия;

· Намаляване на оперативната травма и възстановителния период за пациентите;

· Намаляване на болничния престой и свързаните с него разходи;

· Повишаване конкурентно способността и авторитета на лечебното заведение;

· По-ефективно използване на наличната медицинска техника.
         Приблизителната стойност на глава за камера за лапароскопска кула за гинекологичен сектор към Клиника по онкогинекология, съвместима с наличната е 21 500,00 евро без ДДС, разгледана и приета на Медицински съвет.
           Имайки предвид тези обстоятелства, се обръщам към собственика на „КОЦ-Бургас” ЕООД - Община Бургас, Общински съвет 
– Бургас с молба да бъде одобрено провеждане на обществена поръчка за закупуване на камера-глава за лапароскопската кула за гинекологичен сектор при  „КОЦ–Бургас” ЕООД.
           Съгласно разпоредбата на чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на 
договори за съвместна дейност от Община Бургас, Общински съвет – Бургас, упражнявайки правата на едноличния собственик на капитала

на дружеството (принципала Община Бургас), следва да даде съгласие за закупуване на посочения дълготраен материален актив.

    При даване на съгласие, управителят на „Комплексен онкологичен център-Бургас” ЕООД, представляващ лечебното заведение и в качеството си на Публичен възложител съгласно чл.5, ал.2, т.16 от ЗОП и стойностните прагове, посочени в чл.20, ал.1, т.1, буква „б” - ще вземе решение за откриване процедура по  чл. 18, ал. 1, т. 1 от ЗОП за възлагане на обществена поръчка, с предмет: доставката на гореописания дълготраен материален актив. 
             Предвид гореизложеното, на основание чл.21, ал.1, т.23 и ал.2 от Закона за местното самоуправление и местната администрация, във връзка с чл.12, ал.1, т.9 от Наредбата за условията и реда за упражняване правата на собственост в търговски дружества, участието 
в граждански дружества и сключването на договори за съвместна дейност от Община Бургас, предлагам 
             Общински съвет - Бургас да вземе следното
Р Е Ш Е Н И Е:
1. Дава съгласие „Комплексен онкологичен център-Бургас”
ЕООД да закупи със собствени средства камера-глава за лапароскопската кула за гинекологичен сектор на Клиника по онкогинекология на стойност до  21 500,00 евро без ДДС.

                                                            С УВАЖЕНИЕ:
                                     УПРАВИТЕЛ НА 

                                            „КОЦ-БУРГАС” ЕООД:

…….................................
(проф. д-р Христо Бозов)

